KOMISIJOS REGLAMENTAS (EB) Nr. 444/2007
2007 m. balandžio 23 d.
iš dalies keičiantis Tarybos reglamento (EB) Nr. 41/2007 nuostatas dėl atlantinės silkės išteklių sužvejojamo kiekio apribojimų ICES I ir II zonose
EUROPOS BENDRIJŲ KOMISIJA,
atsižvelgdama į 2006 m. gruodžio 21 d. Tarybos reglamentą (EB) Nr. 41/2007, nustatantį 2007 m. Bendrijos vandenyse ir Bendrijos laivams vandenyse, kuriuose reikalaujama nustatyti žvejybos apribojimus, taikomas tam tikrų žuvų išteklių ir žuvų išteklių grupių bendrąsias žvejybos galimybes ir susijusias sąlygas (1), ypač į jo IB priedą,
kadangi:
(1)
Reglamente (EB) Nr. 41/2007 2007 metams nustatomos tam tikrų žuvų išteklių ir žuvų išteklių grupių bendrosios žvejybos galimybės ir susijusios sąlygos, taikomos Bendrijos vandenyse ir Bendrijos laivams vandenyse, kuriuose privaloma nustatyti sužvejojamo kiekio apribojimus.
(2)
Po Bendrijos, Farerų salų, Islandijos, Norvegijos ir Rusijos Federacijos konsultacijų 2007 m. sausio 18 d. buvo susitarta dėl Atlanto Skandinavijos silkės (norvegiškos pavasarį neršiančios silkės) išteklių bendrųjų žvejybos galimybių Šiaurės Rytų Atlante. 2007 m. nustatytas bendras sužvejojamo kiekio apribojimas yra 1 280 000 tonų, visiškai atsižvelgiant į Tarptautinės jūrų tyrinėjimo tarybos (ICES) mokslines rekomendacijas. Tas susitarimas turėtų būti perkeltas į Bendrijos teisę.
(3)
Todėl reikėtų atitinkamai iš dalies pakeisti Reglamentą (EB) Nr. 41/2007,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 41/2007 IB priedas iš dalies keičiamas pagal šio reglamento priedą.
2 straipsnis
Šis reglamentas įsigalioja trečią dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. balandžio 23 d.